ใครคือหัวใจของปฏิบัติการในโรงพยาบาล
ปฏิบัติการในโรงพยาบาล จากมุมมองของผู้บริหาร ตอนที่ 11 โครงสร้างทีมงานในโรงพยาบาล ปฏิบัติการในโรงพยาบาล จากมุมมองของผู้บริหาร ตอนที่ 11 โครงสร้างทีมงานในโรงพยาบาล ทีมงานการแพทย์ Medical staff ในโรงพยาบาล คือ หัวใจ ของปฏิบัติการในโรงพยาบาล อันได้แก่ แพทย์ พยาบาล เภสัชกร นักเทคนิคการแพทย์ นักรังสีเทคนิค นักกายภาพบำบัด เป็นต้น และในบางกรณีอาจมีพันธมิตรนักวิชาชีพสุขภาพ Allied health professionals ที่ดูแลผู้ป่วยและมีส่วนร่วมในการปฏิบัติหน้าที่ที่เกี่ยวข้องกับการแพทย์ ทีมงานการแพทย์มีผลกระทบสูงสุด ต่อคุณภาพและปริมาณของบริการดูแลสุขภาพในโรงพยาบาล สมาชิกของทีมงานได้รับความไว้วางใจให้เยียวยาผ่าตัดผู้ป่วย บนพื้นฐานของระเบียบวิธีและปฏิบัติการทางการแพทย์ เชิงวิทยาศาสตร์ Scientific และด้วยจริยธรรม Ethical โดยมีหัวหน้าทีม เป็นผู้อำนวยการฝ่ายแพทย์ Chief Medical Officer CMO หลังจากที่ได้รับมอบหมายหน้าที่ตามกฎหมายและรับผิดชอบตามจริยธรรม ทีมงานการแพทย์มีอำนาจในการรับผู้ป่วยเข้ารักษาตัวในโรงพยาบาล ให้การดูแลรักษาผู้ป่วยอย่างมีคุณภาพ และดูแลปกครองกันเองในบางส่วน ผู้อำนวยการฝ่ายแพทย์ เป็นผู้แต่งตั้งทีมงานการแพทย์ ซึ่งจะกำหนดนโยบาย กฎเกณฑ์ และข้อบังคับ ในการให้การดูแลรักษาผู้ป่วยอย่างมีมาตรฐาน ทีมงานดังกล่าวประกอบด้วยสมาชิกนักวิชาชีพที่มีอิสระในการปฏิบัติงานตามมาตรฐานของแต่ละสาขา การสร้างความสัมพันธ์ในองค์กร ผ่านการประสานงานภายในกับทีมงานการแพทย์ และภายนอกกับทีมงานบริหาร Administrative staff และบุคลากรอื่นๆ ภายในโรงพยาบาล จึงเป็นสิ่งที่ท้าท้ายความสามารถของผู้มีอำนาจสูงสุดในองค์กร Chief Executive Officer CEO หรือผู้อำนวยการโรงพยาบาล Hospital Director ทีมงานผู้บริหาร ประกอบด้วย CEO มีหน้าที่กำหนดทิศทางในเชิงยุทธศาสตร์ Strategic direction ของโรงพยาบาล และรับผิดชอบต่อปฏิบัติการทั่วทั้งโรงพยาบาล ผู้ดำรงตำแหน่งนี้อาจเป็นแพทย์ที่มีความสามารถทางด้านบริหารด้วย ดังที่เห็นในโรงพยาบาลไทยส่วนใหญ่ หรือผู้บริหารมืออาชีพ Professional administrator ดังที่เห็นในโรงพยาบาลอเมริกันส่วนใหญ่ สมาชิกในทีมงานบริหารยังประกอบด้วยผู้อำนวยการฝ่ายปฏิบัติการ Chief Operating Officer COO ซึ่งมักเป็นคนเดียวกับ CMO และผู้อำนวยการฝ่ายการเงิน Chief Financial Officer CFO ซึ่งมักจะรับผิดชอบระบบสารสนเทศ Information systems ของโรงพยาบาลไปด้วย นอกจากนี้ ยังมีผู้อำนวยการฝ่ายทรัพยากรบุคคล Chief Human Resource Officer CHRO และ ผู้อำนวยการฝ่ายขายและการตลาด Chief Sales Marketing Officer CSMO ในกรณีโรงพยาบาลเอกชน และผู้อำนวยการฝ่ายบริการสังคม Chief Social Service Officer CSSO ในกรณีโรงพยาบาลรัฐ หรือโรงพยาบาลเอกชนที่ไม่หวังผลกำไร Not-for-profit hospital อาทิ โรงพยาบาลในสังกัดศาสนา หรือมูลนิธิ ผมขอเชิญชวนคุณผู้อ่านให้ 1 เขียนมาสอบถามเนื้อหาที่มีข้อสงสัย เพื่อความกระจ่างขึ้น 2 ชี้แนะข้อมูลที่ไม่ถูกต้อง หรือสิ่งขาดตกบกพร่อง เพื่อการแก้ไขให้ถูกต้อง 3 แสดงความคิดเห็นในแต่ละตอน ทั้งติและชม เพื่อการปรับปรุงให้ดีขึ้น และ 4 แบ่งปันความรู้และประสบการณ์ของคุณผู้อ่าน เพื่อประโยชน์ต่อสาธารณชนร่วมกัน ครับ แหล่งข้อมูล ประสบการณ์จากเครือโรงพยาบาลกรุงเทพ กลุ่มโรงพยาบาลพญาไท โรงพยาบาลประสานมิตร มูลนิธิ สมาคมปราบวัณโรคแห่งประเทศไทย และศูนย์การแพทย์สมเด็จพระเทพรัตน์ โรงพยาบาลรามาธิบดี ดร. วิทยา มานะวาณิชเจริญ
ทีมงานการแพทย์ ในโรงพยาบาล คือ หัวใจของปฏิบัติการในโรงพยาบาล อันได้แก่ แพทย์ พยาบาล เภสัชกร นักเทคนิคการแพทย์ นักรังสีเทคนิค นักกายภาพบำบัด เป็นต้น และในบางกรณีอาจมีพันธมิตรนักวิชาชีพสุขภาพ ที่ดูแลผู้ป่วยและมีส่วนร่วมในการปฏิบัติหน้าที่ที่เกี่ยวข้องกับการแพทย์ ทีมงานการแพทย์มีผลกระทบสูงสุดต่อคุณภาพและปริมาณของบริการดูแลสุขภาพในโรงพยาบาล สมาชิกของทีมงานได้รับความไว้วางใจให้เยียวยาผ่าตัดผู้ป่วย บนพื้นฐานของระเบียบวิธีและปฏิบัติการทางการแพทย์ เชิงวิทยาศาสตร์ และด้วยจริยธรรม
สาธารณสุข (public health)